**Upis na diplomski studij pedagogije - Pravila kvalifikacijskog postupka**

1. Što je prije moguće obaviti proceduru završetka preddiplomskih studija (hodogram na poveznici: <https://www.ffzg.unizg.hr/stuslu/?page_id=752>).
2. Pristupiti razredbenom pismenom ispitu 27.9. od 10-11 sati u prostorijama A-226 i A-227.
	1. Razredbenom pismenom ispitu trebaju pristupiti SVI kandidati koji su završili preddiplomski studij pedagogije, što se odnosi i na one koji još nisu zaključili proceduru završetka preddiplomskih studija zbog ispitnih rokova koji se održavaju 27. ili 28.9.
	2. Tema/sadržaj razredbenog pismenog ispita je iz obvezne literature obveznih kolegija dvopredmetnog preddiplomskog studija pedagogije Filozofskog fakulteta u Zagrebu.
	3. Razredbeni pismeni ispit piše se 60 minuta, veličine do 2 stranice teksta (na trgovačkom papiru osiguranom od strane Odsjeka).
3. Razredbeni postupak sastoji se od vrjednovanja prosjeka ocjena preddiplomskog studija i razredbenog pismenog ispita.
	1. Za upis na jednopredmetni diplomski studij pedagogije vrednuje se prosjek ocjena jednopredmetnog preddiplomskog studija pedagogije.
	2. Za upis na dvopredmetni diplomski studij pedagogije vrjednuje se zajednički prosjek ocjena dvopredmetnog studija pedagogije i drugog dvopredmetnog studija.
	3. Dodatno se vrjednuje rektorova/dekanova ili nagrada za izvrsnost u studiju i to s 0,5 boda (ukupno za sve nagrade).
	4. Razredbeni pismeni ispit vrjednuje se s 0-2,5 boda.
4. Maksimalan broj bodova za upis na diplomski studij pedagogije je 8 (5 -prosjek ocjena, 2,5 - razredbeni pismeni ispit, 0,5 - nagrade).
	1. Bodovni prag za upis na diplomski studij pedagogije je 2,5 boda: 2 boda za prosjek ocjena i 0,5 boda za razredbeni pismeni ispit (minimum za stjecanje prava upisa).
5. Rezultati razredbenog postupka bit će objavljeni do 1.10. na web stranici Odsjeka za pedagogiju i web stranici Filozofskog fakulteta.